**Referat fra ordinær generalforsamling i Grundejerforeningen Tulshøjparken afholdt 31. maj 2017, kl. 19.30**

Deltagere

|  |  |
| --- | --- |
| **Navn** | **Medlemsforening** |
| Trine | Obstruphøjen |
| Thomas R | Obstrupparken |
| Kasper Kjær | Obstrupvænget |
| Jens Nissen | Obstrupparken |
| Per Buhl Nielsen | Obstrupvænget |
| Iben | Obstrupengen |
| Per Skov | Obstrupengen |
| Trine Zappe | Obstrupengen |
| Kasper Sandvang | Obstruptoften |
| Jannie Siggaard | Obstruptoften |
| Lene Kjeldsten | Obstruptoften |
| Anders Dalsgaard | Obstrupparken |
| Nis Dommergaard | Obstrupvænget |

Dagsorden er som følger:

1. Valg af dirigent

2. Bestyrelsens beretning

3. Aflæggelse af revideret regnskab 2016

4. Vedtagelse af budget og fastlæggelse af bidrag og eventuelt indskud

5. Rettidige indkomne forslag fra medlemmer

 -Bestyrelsen foreslår ændring af vedtægternes §3, stk. 2, se nedenfor

6. Orientering om udpegning af bestyrelsesmedlemmer

7. Valg af formand og næstformand for bestyrelsen

8. Valg af revisor

9. Eventuelt

Ad pkt. 1. Valg af dirigent

Generalforsamlingen valgte Nis Dommergaard (Obstrupvænget) som dirigent. Dirigenten konstaterede at generalforsamlingen var lovligt varslet og indkaldt.

Ad pkt. 2. Bestyrelsens beretning

Bestyrelsens formand afgav beretning. Beretning vedlægges dette referat.

Pasning af grønne arealer blev drøftet.

Bestyrelsen havde modtaget oplæg og indstilling fra det nedsatte udvalget for de grønne arealer. Præsentation og drøftelsen af dette oplæg blev udskudt til behandling under punktet eventuelt.

Bestyrelsen havde besluttet først at opstarte vejfond i 2018.

Bestyrelse havde konstateret, at der ikke forelå forretningsorden. Bestyrelsen havde herefter fastlagt en forretningsorden, hvorefter Grundejerforeningen Tulshøjparken (”Foreningen”) tegnes af bestyrelsens formand + mindst et yderligere bestyrelsesmedlem. Lånoptagning skal vedtages af den samlede bestyrelse.

Bestyrelsen har udpeget Per Buhl Nielsen (Obstrupvænget) til kasserer og regnskabsfører og medlemsregister. Per Buhl Nielsen varetager desuden Foreningens netbank.

Ad pkt. 3. Aflæggelse af revideret regnskab 2016

Der foreligger intet regnskab for 2016. Der forefandt ingen midler i Foreningen.

Ad pkt. 4. Vedtagelse af budget og fastlæggelse af bidrag og eventuelt indskud

Budget for 2017 (vedlagt) på i alt 100.000 kr. blev gennemgået af Per Buhl Nielsen (Obstrupvænget) og godkendt af generalforsamlingen.

Ad pkt. 5. Rettidige indkomne forslag fra medlemmer

Der er fremsat ændring af vedtægternes §3, stk. 2. Beslutningsforslaget var rettidigt indleveret og kan behandles af generalforsamlingen.

Fremsat forslag:

|  |
| --- |
| *----------------------------------------**Bestyrelsen foreslår ændring af vedtægternes §3, stk. 2 til følgende:* |
| *Foreningens medlemmer består af følgende 5 parcelforeninger:* |
| *Parcelforening* | *Antal boliger* | *Stemmeret* | *Økonomisk fordelingstal* |
| *Obstruphøjen* | *51* | *51* | *30,54%* |
| *Obstrupparken* | *33* | *33* | *19,76%* |
| *Obstrupengen* | *23* | *23* | *13,17%* |
| *Obstrupvænget* | *20* | *20* | *11,98%* |
| *Obstruptoften* | *41* | *41* | *24,55%* |
| *I alt* | *167* | *167* | *100,00%* |
|  |
| *Indtil Obstruphøjen er fuldt færdigbygget, reduceres Obstruphøjens stemmeret og økonomiske fordelingstal forholdsmæssigt efter antal ikke ibrugtagne boliger i forhold til 51 boliger, opgjort pr. halve år med start den 1. januar 2017.**De 2 sidste afsnit af §3, stk. 2 bevares uændret.* |

---------------------------------------------

Tallene i det fremsendte forslag blev gennemgået og generalforsamlingen var enige om, at antal boliger i Obstrupengen fejlagtigt var anført til 22 i stedet for 23 i det indkomne forslag. Generalforsamlingen vedtog det stillede forslag, hvori antallet af boliger i Obstrupengen var korrigeret til 23 og de beregnede økonomiske fordelingstal var konsekvensrettet. Forslaget som enstemmigt vedtaget af generalforsamlingen er anført nedenfor:

|  |
| --- |
| *----------------------------------------**Bestyrelsen foreslår ændring af vedtægternes §3, stk. 2 til følgende:* |
| *Foreningens medlemmer består af følgende 5 parcelforeninger:* |
| *Parcelforening* | *Antal boliger* | *Stemmeret* | *Økonomisk fordelingstal* |
| *Obstruphøjen* | *51* | *51* | *30,36%* |
| *Obstrupparken* | *33* | *33* | *19,64%* |
| *Obstrupengen* | *23* | *23* | *13,69%* |
| *Obstrupvænget* | *20* | *20* | *11,90%* |
| *Obstruptoften* | *41* | *41* | *24,40%* |
| *I alt* | *167* | *167* | *100,00%* |
|  |
| *Indtil Obstruphøjen er fuldt færdigbygget, reduceres Obstruphøjens stemmeret og økonomiske fordelingstal forholdsmæssigt efter antal ikke ibrugtagne boliger i forhold til 51 boliger, opgjort pr. halve år med start den 1. januar 2017.**De 2 sidste afsnit af §3, stk. 2 bevares uændret.* |

---------------------------------------------

Ad pkt. 6. Orientering om udpegning af bestyrelsesmedlemmer

Dirigenten orienterede om, at bestyrelsen i henhold til § 11, stk. 2 i Foreningens vedtægter udpeges med én hver fra de 5 medlemmer af Foreningen.

Ad pkt. 7. Valg af formand og næstformand for bestyrelsen

Generalforsamlingen genvalgte Kasper Sønberg Kjær (Obstrupvænget) som formand for bestyrelsen.

Generalforsamlingen genvalgte Jens Nissen (Obstrupparken) som næstformand for bestyrelsen.

Ad pkt. 8. Valg af revisor

Mia Kahr Dalsgaard (Obstrupparken) blev valgt som revisor af generalforsamlingen.

Ad pkt. 9. Eventuelt

Generalforsamlingen udtrykte ønske om, at bestyrelsen nedsatte en arbejdsgruppe, der skal have til formål gennemgå Foreningens vedtægter og om nødvendigt fremsætte forslag til ændring af Foreningens vedtægter. Bestyrelsen nedsætter en arbejdsgruppe med opfordring til at der deltager en person fra hvert medlem i arbejdsgruppen.

Generalforsamlingen drøftede muligheden for, at hvert bestyrelsesmedlem kunne medtage eller sende en observatør til bestyrelsesmøderne af hensyn til informationsdeling. Generalforsamlingen bakkede op herom. Medlemmerne anførte følgende observatører:

Kasper Sandvang (Obstruptoften)

Per Skov (Obstrupengen)

Trine Zappe (Obstruphøjen)

Per Bul Nielsen (Obstrupvænget)

Anders Kahr Dalsgaard (Obstrupparken)

Kasper Sandvang, Obstruptoften redegjorde for oplægget udarbejdet af udvalget for de grønne arealer.

Generalforsamlingen anerkendte udvalgets store arbejde og oplægget fik generel meget ros. Generalforsamlingen var enig om, at medlemmerne skulle forelægge og drøfte oplægget i hver medlemsforening. Udvalget vender tilbage med et revideret oplæg snarest muligt. Der var enighed om, at hver medlemsforening skulle forelægge det reviderede oplæg for deres medlemmer og vende tilbage med en stillingtagen til bestyrelsen senest 1. september 2017. Bestyrelsen vil herefter drøfte den videre proces med henblik på hurtigst muligt at vedtage og igangsætte arbejder vedrørende de grønne arealer.

Der blev drøftet mulighed for at afholde en eller flere fælles arbejdsdage. Bestyrelsen arbejder videre hermed.

Der blev drøftet afholdelse af fælles Sankt Hans bål. Medlemmerne arbejder videre hermed og koordinerer internt med en generel udmelding.

Bestyrelsen arbejder på at oprette en fælles Facebook side eller en hjemmeside, hvor bestyrelsen kan orientere.

Herefter blev generalforsamlingen hævet.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nis Dommergaard, dirigent Kasper Sønberg Kjær, formand